**Előterjesztés**

**Telki Község Önkormányzatának tulajdonában lévő kerékpárút**

 **( Muskátli utca-Rozmaring utca közötti szakasz ) felújítása tárgyú munkák műszaki ellenőr kiválasztása**

,,A katasztrófavédelemről és a hozzá kapcsolódó egyes törvény módosításáról szóló 2011.évi CXXVIII törvény 46.§.(4). bekezdése alapján a különleges jogrend alatt meghatározandó döntés keretében,,

Az előterjesztést készítette: Jegyző

Előterjesztő: Polgármester

**1. Előzmények, különösen az adott tárgykörben hozott korábbi testületi döntések és azok végrehajtásának állása:** A képviselő-testület 32/2021.(V.11.) önkormányzati határozat

**2. Jogszabályi hivatkozások** :

**3. Költségkihatások és egyéb szükséges feltételeket, illetve megteremtésük javasolt forrásai:**

A költségvetésben biztosított pénzügyi források

**4. Tényállás bemutatása:**

A képviselő-testület 32/2021.(V.11.) önkormányzati határozatával döntött a műszaki ellenőri feladatok ellátására szóló ajánlatkérésről.

A műszaki ellenőrzési munkákra az önkormányzat az alábbi cégektől kért be ajánlatot:

|  |  |  |
| --- | --- | --- |
| **Pályázó neve** | **Pályázó címe** | **Ajánlati ár** |
| Nagy Miklós | 1163 Budapest, Kézbesítő u.20. | 1.850.000.- Ft+áfa |
| Király Gábor | 2089 Telki, Erdő u.6. | 1.524.000.- Ft ( alanyi Áfa mentes ) |
| Tóth Imre Gábor | 1118 Budapest, Somló köz 6. | 1.980.000.- Ft+Áfa |

Telki Község Önkormányzat beszerzési szabályzatának 7. (3) e) pontja alapján érvénytelen az ajánlat, ha a legalacsonyabb összegű ellenszolgáltatást tartalmazó vagy a legkedvezőbb ajánlat is elérte a közbeszerzési értékhatárt. Telki Község Önkormányzat beszerzési szabályzatának 7. (7) b) pontja alapján eredménytelen az eljárás, kizárólag érvénytelen ajánlatok érkeztek.

A beszerzési szabályzat vonatkozó pontjainak értelmében mind a három ajánlattevő Nagy Miklós ( 1163 Budapest, Kézbesítő u.21, ) Király Gábor ( 2089 Telki, Erőd u. 6. ) és Tóth Imre Gábor ( 1118 Budapest, Somló köz 6. ) ajánlatevő is érvényes ajánlatot nyújtott be.

Fentiek értelmében jelen pályázati eljárás eredményes.

A három érvényes ajánlat közül az összességében legkedvezőbb ajánlatot Király Gábor E.V. ( 2089 Telki, Erdő u.6.) ajánlattevő adta, a pályázati eljárást eredményes és a költségvetési keret figyelembevételével nyertesnek Király Gábor E.V-t (2089 Telki, Erdő u.6.) ajánlatát javaslom kihirdetni.

Telki, 2021. május 31.

Deltai Károly

polgármester

**Határozati javaslat**

**Telki Község Polgármesterének**

**…/2021.(V…….) Polgármesteri határozata**

**Telki Község Önkormányzatának tulajdonában lévő kerékpárút**

 **( Muskátli utca-Rozmaring utca közötti szakasz ) felújítása tárgyú munkák műszaki ellenőr kiválasztása**

Telki község Polgármestere a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm.rendelet, illetve a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörében eljárva az alábbi döntést hozza:

**Az Önkormányzatának tulajdonában lévő kerékpárút ( Muskátli utca-Rozmaring utca közötti szakasz ) felújítása tárgyú munkák műszaki ellenőr** feladatainak ellátására vonatkozó ajánlatok értékelés alapján a műszaki ellenőrzési feladatok ellátására a legkedvezőbb ajánlatot benyújtó ………………………………-t (……………….. ) jelöli ki nyertes ajánlattevőnek.

**Felelős:** Polgármester

**Határidő:** azonnal